**Obec Sačurov, Ulica osloboditeľov č. 385, 094 13**

**Smernica č. 1 /2013 o poskytovaní sociálnej pomoci občanom obce Sačurov**

**Vyvesené na pripomienkovanie dňa *20.* *02.2013***

**Schválené dňa*: 06.03.2013, uznesením č.187/2013 , pís. A/3***

 **Nadobúda účinnosť dňa *07.03.2013***

Obecné zastupiteľstvo obce Sačurov v zmysle zákona SNR č. 369/1990 zb. o obecnom

zriadení v znení neskorších predpisov, zákona č. 195/1998 Z.z. o sociálnej pomoci v znení neskorších predpisov a zákona č. 599/2003 z.z. o pomoci v hmotnej núdzi a o zmene niektorých zákonov vydáva túto

**Smernicu o poskytovaní sociálnej pomoci občanom obce Sačurov v sociálnej alebo hmotnej núdzi**

**Článok I.**

**Úvodné ustanovenia**

(1) Táto smernica upravuje podmienky pre poskytovanie sociálnej pomoci formou priznania jednorazovej dávky v hmotnej núdzi, sociálnej pôžičky, mimoriadneho finančného príspevku rodinám s nezaopatrenými deťmi, zdravotne postihnutým občanom a starým osamelým občanom.

(2) Poskytnutie jednotlivých príspevkov je dobrovoľná nenároková sociálna pomoc rodinám s nezaopatrenými deťmi, zdravotne postihnutým občanom a starým osamelým občanom, ktorí sa ocitli v stave hmotnej núdze alebo sociálnej núdze a spĺňajú podmienky tejto smernice.

(3) Finančné príspevky sa poskytujú ročne a sú limitované schváleným rozpočtom obce v danom kalendárnom roku a vzťahujú sa iba na občanov s trvalým pobytom v obci.

(4) O poskytnutí sociálnej pomoci rozhoduje obecné zastupiteľstvo v termíne do 60 dní od podania žiadostí.

**Článok II.**

**Druh sociálnej pomoci**

(1) Obec v zmysle § 4 ods.3 písm. p) a § 13 zákona 369/1990 Zb. o obecnom zriadení v znení neskorších predpisov a ďalších osobitných predpisov môže poskytnúť občanom obce Sačurov za podmienok upravených v tejto smernici:

I. Jednorazovú dávku v hmotnej núdzi

 II. Sociálnu pôžičku

 III. Mimoriadny finančný príspevok

**Článok III.**

**Jednorazová dávka v hmotnej núdzi**

(1) Jednorazová dávka v hmotnej núdzi sa môže poskytnúť občanovi, ktorý poberá dávku v hmotnej núdzi v zmysle zákona č. 599/2003 Z.z. o pomoci v hmotnej núdzi a o zmene niektorých predpisov na úhradu mimoriadnych výdavkov na nevyhnutné ošatenie, základné vybavenie domácnosti, zakúpenie školských potrieb pre nezaopatrené dieťa a na mimoriadne liečebné náklady.

(2) Výška jednorazovej dávky v hmotnej núdzi môže byť poskytnutá do výšky **100,00** **€.**

**Článok IV.**

**Sociálna pôžička**

(1) Sociálnu pôžičku možno poskytnúť občanovi v zmysle zákona č. 195/1998 Z.z. v znení neskorších predpisov, ktorý poberá dávku v hmotnej núdzi na :

a) kúpu základného vybavenia domácnosti,

b) opravu základného vybavenia domácnosti,

c) opravu strechy, rozvodu el. energie, rozvodu vody a plynu, ktoré sú príslušenstvom

rodinného domu, ktorý užíva na trvalé bývanie.

(2) Základné vybavenie domácnosti je posteľ, stôl, stolička, skriňa, vykurovacie teleso,

sporák, chladnička, práčka, ak nie sú súčasťou vybavenia bytového domu.

(3)Výška sociálnej pôžičky môže byť poskytnutá najviac do **výšky 166,00 €.**

(4) Sociálna pôžička sa poskytuje na základe písomnej zmluvy uzatvorenej medzi občanom a obcou. Zmluva musí okrem všeobecných náležitostí obsahovať najmä:

a) výšku pôžičky,

b) účel pôžičky,

c) lehotu splatnosti pôžičky / 1 rok /

d) termín a výšku splátok

**Článok V.**

**Mimoriadny finančný príspevok**

(1)Mimoriadny finančný príspevok môže byť priznaný rodinám s nezaopatrenými deťmi, ťažko zdravotne postihnutým občanom, starým a osamelým občanom, ktorých čistý mesačný príjem nepresiahne 1,3 násobok životného minima.

(2) Výška mimoriadneho finančného príspevku je do 100,00 €, vo výnimočných prípadoch / živelná pohroma, požiar,.../ do výšky 166,00 €.

(3) Poskytnutie jednorazového príspevku alebo sociálnej pôžičky nevylučuje poskytnutie mimoriadneho finančného príspevku v prípadoch osobitného zreteľa v kalendárnom roku.

**Článok VI.**

**Výdavky na účely poskytnutia sociálnej pomoci**

(1) Za zvýšené výdavky pre účely poskytovania jednorazovej dávky v hmotnej núdzi, sociálnej pôžičky a mimoriadneho finančného príspevku sa považujú:

**a) u rodín s nezaopatrenými deťmi**

- vybavenie dieťaťa na kúpeľnú liečbu,

- kúpa základného vybavenia pre dieťa navštevujúce školu,

- doplatok k liekom pri ťažkom ochorení dieťaťa: ako náklady na lieky, náklady spojené

s hospitalizáciou dieťaťa, zdravotná pomôcka u detí do 15 roku veku,

- náklady na dopravu k návšteve zdravotníckych zariadení pri závažných ochoreniach,

- škoda spôsobená prírodným živlom – požiar , záplava,

- iné nepredvídané udalosti.

**b) u zdravotne postihnutých, starých a osamelých občanov**

- doplatok ku liekom pri dlhotrvajúcich ochoreniach,

- náklady na dopravu k návšteve zdravotníckych zariadení pri závažných ochoreniach

- kúpeľná liečba,

- zdravotná pomôcka,

- oprava základného vybavenia domácnosti (sporák, pračka, chladnička, vykurovacie teleso a sanitárne zariadenie),

- úmrtie,

**-** škoda spôsobená prírodným živlom – požiar, záplava,

**-** iné nepredvídané udalosti.

**Článok VII.**

**Povinnosti žiadateľa o sociálnu pomoc**

(1) Žiadateľ je povinný predložiť:

- žiadosť / tlačivo , príloha č. 1 /

- doložiť rozhodnutie o dávke v hmotnej núdzi / u žiadateľov o jednorazovú dávku a sociálnu

 pôžičku /

- doklad o príjme rodiny, dôchodku / ktorá s ním žije v spoločnej domácností /

- doklad o zvýšených nákladoch na domácnosť, úhrada za lieky, liečby,.... /

- v prípade úmrtia – úmrtný list,

- v prípade živelnej pohromy, umožniť obhliadku objektu,

- iné doklady preukazujúce skutočnosti a udalosti podľa vyžiadania obce.

(2) Žiadateľ musí byť preukázateľne odkázaný na poskytnutie príspevku / liečenie, úmrtie

 a iné zvýšené náklady /,

 - žiadateľ nesmie mať záväzky voči obci,

 -žiadateľ, ktorého detí navštevujú školu, školské zariadenie, nesmie mať pozastavené rodinné

 prídavky a ich výplata je poukazovaná cez osobitného príjemcu, t.j. obec Sačurov.

**Článok VIII. Záverečné ustanovenia**

(1) Smernicu č. 1/2013 schválilo obecné zastupiteľstvo obce Sačurov dňa 06.03.2013. uznesením č. 187/2013, pís.A/3 a nadobúda platnosť dňom schválenia.

(2) Týmto sa ruší Smernica č. 1/2007 o poskytovaní sociálnej pomoci občanom obce.

V Sačurove dňa 06.03.2013 Peter Barát

 starosta obce